এডওয়ার্ড নর্টন

**এডওয়ার্ড হ্যারিসন নর্টন** (জন্ম: ১৮ই আগস্ট, ১৯৬৯) হলেন একজন মার্কিন অভিনেতা, চলচ্চিত্র নির্মাতা, ও সমাজকর্মী। তিনি *[[প্রাইমাল ফিয়ার (চলচ্চিত্র)|প্রাইমাল ফিয়ার]]* (১৯৯৬), *[[অ্যামেরিকান হিস্ট্রি এক্স]]* (১৯৯৮) এবং *[[বার্ডম্যান (চলচ্চিত্র)|বার্ডম্যান]]* (২০১৪) চলচ্চিত্রের জন্য তিনবার একাডেমি পুরস্কারের মনোনয়ন লাভ করেন। এছাড়া তার উল্লেখযোগ্য কাজ হল *[[এভরিওয়ান সেজ আই লাভ ইউ]]* (১৯৯৬), *[[দ্য পিপল ভার্সাস ল্যারি ফ্লিন্ট]]* (১৯৯৭), *[[ফাইট ক্লাব]]* (১৯৯৯), *[[রেড ড্রাগন]]* (২০০২), *[[টোয়েন্টি ফিফথ আওয়ার]]* (২০০২), *[[কিংডম অফ হেভেন (চলচ্চিত্র)|কিংডম অফ হেভেন]]* (২০০৫), *[[দ্য ইলুশনিস্ট (চলচ্চিত্র)|দ্য ইলুশনিস্ট]]* (২০০৬), *[[মুনরাইজ কিংডম]]* (২০১২), *[[দ্য গ্র্যান্ড বুদাপেস্ট হোটেল]]* (২০১৪), এবং *[[সসেজ পার্টি]]* (২০১৬)। ২০০০ সালে *[[কিপিং দ্য ফেইথ]]* চলচ্চিত্র দিয়ে তার পরিচালনা অভিষেক হয়। পাশাপাশি তিনি এই চলচ্চিত্রের সহ-চিত্রনাট্যকারও ছিলেন।

## প্রাথমিক জীবন
নর্টন ম্যাসাচুসেটসের বোস্টনে ১৯৬৯ সালের ১৮ আগস্ট জন্মগ্রহণ করেন। তিনি ম্যারিল্যান্ডের কলম্বিয়ার বেড়ে ওঠেন। তার পিতা এডওয়ার্ড মাউয়ার নর্টন জুনিয়র ভিয়েতনাম যুদ্ধে মেরিন লেফটেন্যান্ট হিসেবে অংশগ্রহণ করেছিলেন। পরে তিনি পরিবেশবাদী আইনজীবী এবং কনজারভেশন এডভোকেট হিসেবে এশিয়ায় কাজ করেন। তার মাতা লিডিয়া রবিনসন "রবিন" (রোজ) ছিলেন একজন ইংরেজির শিক্ষক। তিনি ১৯৯৭ সালে ব্রেইন টিউমারে আক্রান্ত হয়ে মারা যান। তার মাতামহ জেমস রোজ ছিলেন দ্য রোজ কোম্পানির প্রতিষ্ঠাতা। এছাড়া তিনি নর্টনের সৎ মাতামহী প্যাটি রোজের সাথে যৌথভাবে এন্টারপ্রাইজ কমিউনিটি পার্টনার্স গড়ে তুলেন। তিন ভাই বোনের মধ্যে নর্টন সবার বড়, তার ছোট বোন মলি এবং ভাই জিম।

## অভিনয় জীবন
নর্টন ১৯৯৬ সালে *[[প্রাইমাল ফিয়ার (চলচ্চিত্র)|প্রাইমাল ফিয়ার]]* দিয়ে চলচ্চিত্র অভিনয় জীবন শুরু করেন। এই চলচ্চিত্রে অ্যারন স্ট্যাম্পলার চরিত্রে অভিনয়ের জন্য তিনি সেরা পার্শ্ব অভিনেতার জন্য গোল্ডেন গ্লোব পুরস্কার লাভ করেন এবং সেরা পার্শ্ব অভিনেতার জন্য বাফটা পুরস্কার ও শ্রেষ্ঠ পার্শ্ব অভিনেতার জন্য একাডেমি পুরস্কার এর মনোনয়ন লাভ করেন। তিনি ১৯৯৬ সালে *[[এভরিওয়ান সেজ আই লাভ ইউ]]* এবং ১৯৯৭ সালে *[[দ্য পিপল ভার্সাস ল্যারি ফ্লিন্ট]]* চলচ্চিত্রে অভিনয় করেন। ১৯৯৮ সালে তিনি নব্য-নাৎসি ডেরেক ভিনইয়ার্ড চরিত্রে *[[অ্যামেরিকান হিস্ট্রি এক্স]]* চলচ্চিত্রে অভিনয় করেন। পরের বছর ডেভিড ফিঞ্চার পরিচালিত *[[ফাইট ক্লাব]]* চলচ্চিত্রে বর্ণনাকারী হিসেবে অভিনয় করেন। চলচ্চিত্রটি চাক পালানিউকের *[[ফাইট ক্লাব (উপন্যাস)|একই নামের]]* উপন্যাস অবলম্বনে নির্মিত।

২০০০ সালে *[[কিপিং দ্য ফেইথ]]* চলচ্চিত্র দিয়ে নর্টনের পরিচালনা অভিষেক হয়। ২০০০ এর দশকে তিনি *[[রেড ড্রাগন]]* (২০০২), *[[টোয়েন্টি ফিফথ আওয়ার]]* (২০০২), *[[কিংডম অফ হেভেন (চলচ্চিত্র)|কিংডম অফ হেভেন]]* (২০০৫), *[[দ্য ইলুশনিস্ট (চলচ্চিত্র)|দ্য ইলুশনিস্ট]]* (২০০৬), এবং *[[প্রাইড অ্যান্ড গ্লোরি (চলচ্চিত্র)|প্রাইড অ্যান্ড গ্লোরি]]* চলচ্চিত্রে অভিনয় করেন।

২০১৪ সালে তিনি *[[বার্ডম্যান (চলচ্চিত্র)|বার্ডম্যান]]* চলচ্চিত্রে মাইক শাইনার চরিত্রের জন্য সেরা পার্শ্ব অভিনেতার জন্য গোল্ডেন গ্লোব পুরস্কার, বাফটা পুরস্কার ও একাডেমি পুরস্কারের মনোনয়ন লাভ করেন। একই বছর *[[দ্য গ্র্যান্ড বুদাপেস্ট হোটেল]]* এবং ২০১৬ সালে *[[সসেজ পার্টি]]* ও *[[কলাটেরাল বিউটি]]* চলচ্চিত্রে অভিনয় করেন।।

## ব্যক্তিগত জীবন
ছয় বছর প্রেমের সম্পর্কের পর নর্টন কানাডীয় চলচ্চিত্র প্রযোজক শনা রবার্টসনকে ২০১১ সালে বিয়ের প্রস্তাব দেন এবং ২০১২ সালে তারা বিবাহবন্ধনে আবদ্ধ হন। তাদের একমাত্র সন্তান ২০১৩ সালে জন্মগ্রহণ করে।

## চলচ্চিত্রের তালিকা
;চাবি

## পুরস্কার ও মনোনয়ন
এডওয়ার্ড নর্টন গৃহীত উল্লেখযোগ্য পুরস্কার ও মনোনয়ন সমূহ হল:

;একাডেমি পুরস্কার

;গোল্ডেন গ্লোব পুরস্কার

;বাফটা পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:বস্টনের অভিনেতা
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:জাপানে মার্কিন প্রবাসী
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:ইংরেজ বংশোদ্ভূত মার্কিন ব্যক্তি